ཕྱི་ལོ་༢༠༡༢ལོར་འཛམ་གླིང་འདི་འཇིག་པའི་ལུང་བསྟན་ལ་མ་ལྟོས་པར་ང་ཚོ་ད་ལྟ་སོན་པོར་ཡོད་པ་དེ་ནི་བསོད་བདེ་ཆེན་པོ་རེད།ང་ཚོར་དགེ་བའི་ལས་བྱས་ཏེ་ཚོགས་ཆེན་པོ་གསོག་རྒྱུའི་གོ་སྐབས་ཡོད་པ་དེ་ཡང་བསོད་བདེ་རེད།འདིར་ངའི་སར་འཛོམས་པའི་སྐྱེ་བོ་ཀུན་ང་ཚོ་མཉམ་དུ་ཞག་དྲུག་གི་རིང་ལ་སྨོན་ལམ་གསོལ་འདེབས་དང་སྒོམ་ཉམས་ལེན་གྱི་ངང་དུས་འདའ་རྒྱུ་ཡིན།མི་ཚེ་བཟང་པོ་འདི་འདྲ་ཞིག་ཡོད་ཐོག་ང་ཚོ་ཚང་མར་ལེགས་སྐྱེས་འབུལ་རྒྱུའི་ནུས་པ་ཡོད་པས།འཆལ་གཏམ་དང་གོ་བ་ལོག་སྒྲུབ་ཀྱིས་མི་མཐུན་དབྱེ་སྦྱོར་གྱི་ལས་ལ་འབད་ན་མཐར་ཐུག་རང་ཉིད་མི་སྐྱིད་པ་ཡོང་རྒྱུ་ལས་གཞན་མེད།བྱུས་མེད་བྱུས་འཁྲི་མ་བྱས་པར་གཞན་ཕན་དགེ་བའི་ལས་ལ་འབད་ན་རང་གི་དུས་ཚོད་དང་ནུས་ཤུགས་བེད་སྤྱོད་དོན་དང་ལྡན་པ་ཡོང་གི་རེད།